Medaljens advers viser Hærens emblem, det vil si Norges riksvåpen flankert av to oppadrettede sverd. Motivet er omgitt av en eikekrans. Revers har Hærens motto «HÆREN – FOR FRED OG FRIHET» i bokmålsutgaven og «HÆREN – FOR FRED OG FRIDOM» i nynorskutgaven. Medaljen er opphengt i et bånd i Hærens farger, rødt og gult. Båndet er rødt med ti smale gule striper. Det kan utstyres med stjerner. Stjernene skal i henhold til statuttene være forgylt.